John Krasinski
<s>John Burke Krasinski (Newton, Massachusetts, SAD, 20. listopada 1979.) je američki glumac, redatelj i scenarist.</s><s>Najpoznatiji je po ulozi Jima Halperta u TV seriji U uredu.</s><s>U njoj je osim glume, sudjelovao u režiji i scenariju nekih epizoda.</s>

<s>Karijera</s>

<s>Počeci 
Krasinski je rođen u Newtonu kao dijete američkog Poljaka, doktora interne medicine Ronalda Krasinskog te majke Mary Clare (rođ.</s><s>Doyle) koja je irskog podrijetla.</s><s>Glumac ima dvojicu braće, Kevina i Paula a svi su odgajani u rimokatoličkoj obitelji.</s>

<s>Na uglednom Brown University studirao je kazališnu glumu pod mentorstvom Johna Emigha i Lowryja Marshalla.</s><s>Tijekom boravka na tom sveučilištu, bio je član komičarske skupine Out of Bounds a diplomirao je 2001. godine.</s><s>Nakon toga pohađao je Nacionalni kazališni institut u Connecticutu a poslije i njujorški The Actors Center te engleski Royal Shakespeare Company.</s>

<s>Filmska i televizijska karijera 
Poslije diplome na Brownu, Krasinski odlazi u New York gdje započinje glumačku karijeru, pojavljujući se najprije u reklamama te u gostujućim ulogama u TV emisijama a radio je i kao konobar.</s>

<s>Krasinski  se 2004. godine nakon manjih filmskih i televizijskih uloga, prijavljuje na audiciju za američku adaptaciju britanske humoristične TV serije U uredu.</s><s>Prošavši audiciju, dobio je glavnu ulogu Jima Halperta, prodavača papira u lokalnoj tvrtci Dunder Mifflin iz Scrantona u Pennsylvaniji.</s><s>Samom glumcu je u početku ponuđena uloga Dwighta Schrutea, međutim on ju je odbio zbog želje da glumi Jima.</s><s>Tu ulogu je tumačio svih devet sezona koliko se ona snimala, sve do finalne epizode u svibnju 2013.</s><s>Osim kao glumac, John je u seriji sudjelovao i kao redatelj i scenarist nekih epizoda.</s>

<s>Glumac se pojavljivao i u epizodnim ulogama kriminalističkih serija Zakon i red: Zločinačke nakane te CSI: Las Vegas.</s><s>Uz Georgea Clooneyja i Renée Zellweger je 2008. glumio u sportskoj komediji Prljava igra o počecima razvoja američkog nogometa u SAD-u.</s><s>Iste godine imao je glavnu ulogu u drami Novi život koju je režirao oskarovac Sam Mendes.</s>

<s>2009. je režirao i napisao scenarij niskobudžetnog filma Kratki razgovori s prikrivenim čovjekom.</s><s>Drama je imala premijeru na Sundance filmskom festivalu te je ušla u uži izbor filmova za nagradu žirija.</s>

<s>Zajedno s Mattom Damonom je napisao scenarij za psihološku dramu Obećana zemlja u kojoj su obojica tumačili glavne uloge.</s><s>Krasinski je bio kandidat za glavnu ulogu Kapetana Amerike u akcijskom filmu Kapetan Amerika: Prvi osvetnik, međutim, tu ulogu je kasnije dobio Chris Evans.</s>

<s>Ostali rad 
Počevši od ožujka 2006., Johnov glas pripovjedača se pojavljuje u reklamama za Ask.com, Apple TV, Verizon Wireless, Esurance, BlackBerry Storm, My Coke Rewards, Carnival Cruise Line te GAP dok je 2012. počeo najavljivati dokumentarnu seriju Head Games na Discovery Channel.</s>

<s>U travnju 2011. je s kolegom Alecom Baldwinom glumio u reklamnoj kampanji MLB-a gdje su obojica tumačila navijačke rivale New York Yankeesa i Boston Red Soxa.</s>

<s>Privatni život 
Krasinski je prijatelj s B.J. Novakom još od srednjoškolskih dana te su obojica zajedno maturirali 1997.</s><s>Kasnije je prijateljstvo preraslo u poslovnu suradnju kao primjerice U uredu.</s>

<s>Glumac je dodatni publicitet stekao donacijom studentskoj organizaciji ScholarMatch za financiranje studenata iz San Francisca.</s>

<s>U studenom 2008.</s><s>Krasinski je počeo hodati s engleskom glumicom Emily Blunt a par se vjenčao 10. srpnja 2010. u privatnoj ceremoniji u talijanskom Comu.</s><s>Među poznatim uzvanicima bili su George Clooney, Matt Damon, Jimmy Kimmel, Stanley Tucci, David Schwimmer i Meryl Streep.</s>

<s>Po političkom usmjerenju, John Krasinski je demokrat te je 21. svibnja 2012. zajedno s kolegama Mattom Damonom i Benom Affleckom prikupljao donacije u kalifornijskoj Santa Monici za Elizabeth Warren koja se kandidirala za demokratsku senatoricu iz Massachusettsa.</s>

<s>Filmografija</s>

<s>Televizija</s>

<s>Izvori</s>

<s>Vanjske poveznice 
Profil glumca na IMDB.com</s>

<s>References</s>

<s>Američki televizijski glumci
Američki filmski glumci</s>

